เสยท้ายรถเครน สาวป.โท เละคาซากเบนซ์
เพื่อนนั่งคู่มาด้วยบาดเจ็บ จุดสร้างรางรถไฟฟ้าจรัญฯ จบจุฬา-ศึกษาต่อม.มหิดล,สลด นศ.สาวปริญญาโทศิริราช ซิ่งเบนซ์สปอร์ตเสยรถกระเช้าสร้างรางรถไฟฟ้ากลางถนนจรัญสนิทวงศ์ ดับสยองคาที่ ส่วนเพื่อนสาวนักกายภาพบำบัดที่นั่งมาด้วยบาดเจ็บสาหัส พลเมืองดีเผยผู้ตายขับรถมาด้วยความเร็วสูง ประกอบกับบนผิวถนนช่วงจุดเกิดเหตุไม่มีสัญลักษณ์บ่งบอกจุดก่อสร้างและช่องจราจรที่ใช้ได้อย่างชัดเจนจนเกิดเหตุสลดดังกล่าว,นศ.สาวควบรถเบนซ์สปอร์ตชนรถกระเช้าขณะก่อสร้างรางรถไฟฟ้าดับรายนี้ เปิดเผยขึ้นเมื่อเวลา 10.30 น. วันที่ 21 มี.ค. ร.ต.ท.รถิก เพิ่มพร พนักงานสอบสวน สน.บางกอกน้อย รับแจ้งอุบัติเหตุรถยนต์ชนรถกระเช้ามีผู้ได้รับบาดเจ็บและเสียชีวิตคาซากรถ บริเวณกลางสะพานข้ามคลองบางกอกน้อย ถนนจรัญสนิทวงศ์ฝั่งขาเข้ามุ่งหน้าแยกบางขุนนนท์ แขวงศิริราช เขตบางกอกน้อย กทม. รุดเดินทางไปตรวจสอบพร้อมแพทย์เวร รพ.ศิริราช และเจ้าหน้าที่มูลนิธิป่อเต็กตึ๊ง,ที่เกิดเหตุอยู่บริเวณกลางสะพานข้ามคลองบางกอกน้อยฝั่งขาเข้าช่องทางขวาสุด เป็นแนวก่อสร้างรถไฟฟ้าสายสีน้ำเงิน แต่ไม่มีแนวกั้นถนนกับการก่อสร้างยาวประมาณ 40 เมตร พบรถยนต์เมอร์ซิเดส เบนซ์สปอร์ต เอสแอลเค 200 สีบรอนซ์เงิน ทะเบียน ฎว 176 กรุงเทพมหานคร สภาพชนพังยับเกือบมุดเข้าไปใต้รถกระเช้าของบริษัท ยูนิค เอนจิเนียริ่ง แอนด์ คอนสตรัคชั่น จำกัด จนส่วนหลังคาแบบเปิดประทุนอ้าขึ้นมาทั้งหลัง หน้ารถซุกติดคาอยู่กับล้อด้านซ้ายของรถกระเช้า,ตรวจสอบบริเวณที่นั่งคนขับพบภาพน่าอนาถศพ น.ส.ธนัชญา คำแดง อายุ 25 ปี บ้านเดิมอยู่เลขที่ 86 หมู่ 4 ต.สิ อ.ขุนหาญ จ.ศรีสะเกษ บัณฑิตคณะกายวิภาคศาสตร์ จุฬาลงกรณ์มหาวิทยาลัย และกำลังศึกษาระดับปริญญาโท กายวิภาคศาสตร์ คณะแพทยศาสตร์ศิริราชพยาบาล มหาวิทยาลัยมหิดล สวมเสื้อยืดคอกลมแขนสั้นสีเทา กางเกงขายาวสีเขียว มีบาดแผลฉกรรจ์ทั่วใบหน้าเลือดโชกเต็มไปหมด คอหัก กรามหัก และไหล่ขวาหัก ส่วนเพื่อนที่นั่งคู่กันได้รับบาดเจ็บสาหัสคือ น.ส.จุฑามาศ เมือง–มูล อายุ 26 ปี สาวนักกายภาพบำบัด ได้รับบาดเจ็บ บริเวณศีรษะ เข่าขวาฟกช้ำ และแน่นหน้าอกเนื่องจากกระแทกกับคอนโซลหน้า โดยที่ถุงลมนิรภัยด้านหน้าตัวรถทั้ง 2 ใบไม่ทำงาน พลเมืองดีช่วยกันนำตัวส่ง รพ.ศรีวิชัย อาการปลอดภัย,น.ส.จุฑามาศให้การเบื้องต้นว่า ก่อนเกิดเหตุไปทำธุระกับ น.ส.ธนัชญา กำลังจะขับรถกลับบ้านย่านบางขุนนนท์ เมื่อถึงที่เกิดเหตุผู้ตายคิดว่า เมื่อข้ามสะพานแล้วจะชิดขวาเพื่อรอเลี้ยวขวาเข้าถนนบางขุนนนท์ แต่ปรากฏว่ามีการก่อสร้างอยู่ช่วงกลางถนน จึงพุ่งชนเข้ากับรถกระเช้าที่จอดอยู่อย่างจัง เนื่องจากหักหลบไม่ทันจนเกิดเหตุสลดดังกล่าว,ด้านนายปัญญา ถาวงษ์กลาง อายุ 30 ปี พนักงานส่งเอกสารผู้เห็นเหตุการณ์เผยว่า ขณะเกิดเหตุตนกำลังขี่รถ จยย.ไปส่งเอกสารย่านท่าพระ ขณะนั้นถนนยังโล่ง ตนขี่รถ จยย.มาด้วยความเร็วประมาณ 80 กม.ต่อชั่วโมง เมื่อมาถึงที่เกิดเหตุพบว่า รถเบนซ์คันดังกล่าวขับมาในช่องทางกลางด้วยความเร็วสูงแซงหน้าตนขึ้นไป แล้วหักเข้าช่องทางขวาสุดที่กำลังมีการก่อสร้างรางรถไฟฟ้าจึงชนเข้ากับรถกระเช้าอย่างจัง ตนกับพลเมืองดีอีกคนจึงรีบลงมาช่วยนำตัวคนเจ็บออกมาจากรถแล้วนำตัวส่งโรงพยาบาล แต่คนขับสาวเสียชีวิตคาที่ไปแล้วช่วยไม่ทัน,ผู้สื่อข่าวรายงานว่า ถนนจรัญสนิทวงศ์ขาเข้าจุดที่เกิดเหตุเป็นถนน 3 ช่องทาง แต่ช่องทางขวาสุดใช้แบริเออร์ปูนวางกั้นช่องทางไว้ เพื่อให้เป็นที่สำหรับก่อสร้างรางรถไฟฟ้า แต่ช่วงกลางสะพานก่อนถึงจุดเกิดเหตุประมาณ 40 เมตร ไม่มีแท่งแบริเออร์วางไว้ให้รู้ว่ามีการก่อสร้าง ทำให้ น.ส.ธนัชญา คิดว่ารถวิ่งเข้าไปได้จึงหักรถเข้าช่องขวาเพื่อเลี้ยวเข้าถนนบางขุนนนท์ ชนเข้ากับรถกระเช้าที่จอดอยู่ห่างจากช่องกั้นแบริเออร์แค่ 20 เมตรอย่างจังจนเสียชีวิตดังกล่าว
สลด นศ.สาวปริญญาโทศิริราช ซิ่งเบนซ์สปอร์ตเสยรถกระเช้าสร้างรางรถไฟฟ้ากลางถนนจรัญสนิทวงศ์ ดับสยองคาที่ ส่วนเพื่อนสาวนักกายภาพบำบัดที่นั่งมาด้วยบาดเจ็บสาหัส พลเมืองดีเผยผู้ตายขับรถมาด้วยความเร็วสูง
รถเบนซ์สปอร์ต,ชนท้ายรถกระเช้า,ถนนจรัญสนิทวงศ์,ธนัชญา คำแดง,รถเบนซ์ชนรถเครน,ก่อสร้างรางรถไฟฟ้า,ไทยรัฐฉบับพิมพ์